تنجم تعمل هكا عن طريق قراية القصص والكتب القصيرة ليه وتعلمو الرسم والتلوين والحروف العربية والاجنبية وقدّملو اسئلة ساهلة ليه وزادا علمو كلمات اجنبية مختلفة. في عمرو الصغير ينجم يتعلم برشا حاجات بسرعة وبرشا حماس.
2- حدّدلو ساعت لعب خاصة بيه
خليه يشوف شوية فيديوهات او تلفزة او يلعب اما لساعات محددة وخلي العابو بسيطة وساهلة.
3- تحديد عدد ساعات النوم
حتى وقت العطلة خليه يقوم في وقت واحد ميتبدلش. وحددلو وقت نومو على حسب عمرو: مثال عدد ساعات النوم للعمر ما بين 4 سنوات إلى 12 سنة من 8 إلى 10 ساعات يومياً. فما صغار يحتاجو يرقدو شوية في النهار وفما صغار لا. انت تعرف احتياج صغيرك.
4- خوذ صغيرك في خرجة قصيرة
مهم برشا انك تخرّج ولدك باش يتفرهد وتريحو شوية من القراية والامتحانات. الخرجة هذي تجدّد نشاطو وحيويتو وتعاونو باش يكمّل الجمعة الجاية في نشاط وحيوية من غير ما يقلق.
5- قابل المعلمين متاعو
قابل معلمينو واسأل على المستوى متاعو التعليمي ومعرفتك للعلاقات متاعو الخاصة مع اصحابو. ساعات يبدا الطفل يعاني من مشاعر حب أو كره للمعلم متاعو وفي اللقاء تنجم تفهم شعور صغيرك وتخدم على الشعور الايجابي
تنجم حتى تتفاهم مع المعلم انو تجيبلو هدية انت تشريها وتعطيها للمعلم باش يقدمها لصغيرك باش يشجعو وهذا يخلي العلاقة بيناتهم أحسن وأعمق
6- خلق جو مريح ما بين الاهل والطفل
الصغير ديما يراقب تصرفاتك على خاطر انت المثال الاعلى متاعو أما من أهم الامور اللي لازمك تعملها هي انك تخافظ على الهدوء متاعك في الدار وتعمل قعدة عائليية بسيطة تعاون فيها ولدك على التعبير على مشاعرو كيفاش يعمل حوار مفييد تعرف فيه المشاكل اللي يعاني منها صغيرك وتلقاو الحلول من غير تخويف او تعقيد وهذا يعاون صغيرك انو يكون عندو اكثر ثقة فيك ويخليك انت مصدر الراحة ويكون متوازن نفسيا.
7- تطبيق الحاجات اللي يتعلمها الطفل في المدرسة
وقت اللي تطبق المعلومات اللي ولدك تعلمها في المدرسة تنجم تعاونو انو يفهم اكثر وتزيد المعلومة تثبت في عقلو بسهولة.
صغيرك يستحق منك الاهتمام وانك تعمل مجهود باش تعاونو وتعطيه الدعم اللي يحتاجو وهذا هو اعظم استثمار في صغيرك خاطربيه يعيش ولدك او بنتك في نمو نفسي سليم وتفوق علمي في المستقبل